การกินอาหารเสริมธาตุเหล็ก การกินอาหารที่เหมาะสม
ความต้องการธาตุเหล็กนั้นแตกต่างกันออกไปตามช่วงชีวิตและสำหรับผู้ชายและผู้หญิง ซึ่งเด็กเล็ก วัยแรกรุ่นที่ร่างกายเจริญเติบโตอย่างรวดเร็ว หญิงวัยที่มีประจำเดือน และหญิงตั้งครรภ์นั้นมักจะมีความต้องการเหล็กสูง ทารกจำนวนมากได้รับอาหารเสริมธาตุเหล็กหรืออาหารเสริมสูตรเพิ่มธาตุเหล็กเพื่อให้ได้รับธาตุเหล็กในระดับที่เพียงพอ บุคคลที่เป็นโรคโลหิตจางหรือคนที่กินยาลดกรดก็อาจจะต้องการอาหารเสริมธาตุเหล็กเพื่อให้แน่ใจว่าได้รับปริมาณที่เพียงพอ แพทย์สามารถช่วยคุณตัดสินใจได้ว่าคุณต้องการอาหารเสริมธาตุเหล็กเพิ่มเติมหรือไม่  ในกรณีส่วนใหญ่ ปริมาณธาตุเหล็กที่เพียงพอสามารถได้รับจากอาหารหรือจากวิตามินรวมมาตรฐาน หญิงตั้งครรภ์ที่กินวิตามินก่อนคลอดอาจจะได้รับการเสริมธาตุเหล็กอยู่แล้ว ในหลายกรณี การตรวจเลือดธรรมดาสามารถให้ข้อมูลตอบกลับเกี่ยวกับระดับธาตุเหล็กในปัจจุบันของคุณได้ทันทีและเตือนคุณถึงภาวะขาดแคลนที่อาจเกิดขึ้น  เพื่อยืนยันภาวะขาดแคลนหรือภาวะโลหิตจางที่แท้จริงนั้นจะต้องมีการตรวจเลือดเพิ่มเติม ซึ่งเหล่านี้สามารถช่วยตรวจสอบว่าภาวะขาดแคลนนั้นเกิดจากการกินในปริมาณที่ไม่เพียงพอหรือจากภาวะทางการแพทย์อื่นหรือไม่ คนที่มีความเสี่ยงต่อการขาดธาตุเหล็กสูง ได้แก่ หญิงตั้งครรภ์ ทารกหรือเด็กเล็ก ผู้หญิงที่มีรอบเดือนมาก ผู้ที่บริจาคโลหิตเป็นประจำ และผู้ที่เป็นโรคมะเร็ง ผู้ที่มีความผิดปกติเกี่ยวกับกระเพาะอาหารและลำไส้ หรือมีภาวะหัวใจล้มเหลว คนที่อาศัยอยู่ในประเทศกำลังพัฒนายังมีความเสี่ยงสูงขึ้นอีกด้วย มีผลิตภัณฑ์เสริมธาตุเหล็กจำนวนมากที่ซื้อได้โดยไม่ต้องมีใบสั่งยาจากแพทย์  การกินอาหารเสริมในปริมาณต่ำทุกวันอาจจะช่วยให้คุณได้รับธาตุเหล็กในปริมาณที่เพียงพอ ทั้งนี้ขึ้นอยู่กับความต้องการของคุณ จำไว้ว่าอาหารเสริมนั้นใช้เพื่อทดแทนส่วนต่างระหว่างปริมาณธาตุเหล็กที่ได้จากอาหารที่บริโภคกับความต้องการธาตุเหล็กของคุณเท่านั้น อาหารเสริมธาตุเหล็กสำหรับทารกแบบหยอดและผลิตภัณฑ์เสริมอาหารพิเศษอื่นๆ มักจะต้องการใบสั่งยาจากแพทย์หรือพยาบาลเวชปฏิบัติ ปกติเด็กเล็กต้องการ 7 - 11 มก. ต่อวัน ผู้ใหญ่เพศชายและผู้หญิงสูงอายุต้องการประมาณ 8 มก. ต่อวัน ผู้หญิงในวัยที่มีบุตรได้ต้องการ 15-18 มก. ต่อวัน ผู้หญิงตั้งครรภ์ต้องการ 27 มก. ต่อวัน และผู้หญิงที่ให้นมบุตรต้องการ 9 มก. ต่อวัน. ปริมาณที่แนะนำต่อวัน คือ 18 มก. ต่อวันสำหรับผู้ใหญ่และเด็กที่มีอายุมากกว่า 4 ปี ดังนั้นให้ปรึกษาเกี่ยวกับความต้องการธาตุเหล็กของแต่ละบุคคลกับผู้เชี่ยวชาญทางด้านสุขภาพก่อนที่จะมีการเสริมธาตุเหล็ก โปรตีนจากสัตว์ส่วนใหญ่จะให้ธาตุเหล็ก และเนื้อแดงเป็นแหล่งอาหารที่มีธาตุเหล็กที่ดีอย่างยิ่ง  การกินโปรตีนจากสัตว์แม้เพียงปริมาณเล็กน้อยเป็นประจำจะสามารถช่วยให้หลายคนได้รับธาตุเหล็กในเลือดระดับที่ดีต่อสุขภาพได้ กินหอยนางรมและหอยอื่นๆ หอยนางรมหนึ่งหน่วยบริโภคให้ธาตุเหล็ก 44% (8 มก.) ของปริมาณธาตุเหล็กที่แนะนำต่อวันสำหรับผู้ใหญ่ส่วนมาก กินเครื่องในสัตว์ เครื่องในสัตว์ เช่น ตับวัว อาจจะอุดมไปด้วยธาตุเหล็กอีกด้วย ตับวัว 85 กรัม ให้ธาตุเหล็ก 28% (5 มก.) ของปริมาณธาตุเหล็กที่คุณกินต่อวัน ถั่วเหลือง ถั่วขาว ถั่วแดง ถั่วเขียว ถั่วชิกพี ถั่วลิสง (และเนยถั่วลิสง) และพืชตระกูลถั่วอื่นๆ สามารถเป็นแหล่งของธาตุเหล็กที่ดีต่อสุขภาพมาก ถั่วขาว 1 ถ้วยให้ธาตุเหล็ก 44% (8 มก.) ของปริมาณธาตุเหล็กที่แนะนำต่อวันสำหรับผู้ใหญ่ส่วนมาก อาหารเช้าซีเรียลหลายชนิดนั้นเสริมธาตุเหล็ก ในบางกรณี ซีเรียลเสริมคุณค่าทางอาหาร 1 ชามก็สามารถให้ปริมาณธาตุเหล็กได้อย่างเพียงพอต่อวัน แต่ก็ไม่ใช่ซีเรียลทั้งหมดจะได้รับการเสริมคุณค่าอาหารได้ระดับเดียวกันนะ ตรวจดูซีเรียล ขนมปัง พาสต้า และผลิตภัณฑ์จากธัญพืชอื่นๆ เพื่อหาปริมาณธาตุเหล็กเพื่อให้ได้ปริมาณที่ถูกต้องว่าคุณบริโภคกี่มิลลิกรัมในแต่ละวันจากผลิตภัณฑ์ที่คุณกินอยู่เป็นประจำ ผักโขมและผักใบสีเขียวเข้มอื่นๆ มักจะมีธาตุเหล็กอยู่หลายมิลลิกรัม ผักโขมที่สุกแล้ว 1/2 ถ้วยสามารถให้ธาตุเหล็ก 17% (3 มก.) ของปริมาณที่แนะนำต่อวันสำหรับเด็กและผู้ชายส่วนมาก สาหร่ายเกลียวทอง (Spirulina seaweed) เป็นอีกแหล่งหนึ่งที่อุดมไปด้วยธาตุเหล็ก นอกเหนือจากกรดไขมันโอเมก้า 3 ที่ดีต่อหัวใจแล้ว ถั่วหลายชนิดยังให้ธาตุเหล็กในปริมาณที่ดีต่อสุขภาพด้วย ลองเม็ดมะม่วงหิมพานต์ ถั่วพิสตาชิโอ อัลมอนด์ หรือเมล็ดสน (อันที่จริงเป็นเมล็ดพืชชนิดหนึ่ง)  เมล็ดทานตะวันและเมล็ดฟักทองก็มีธาตุเหล็กเช่นกัน ฝรั่ง กีวี มะละกอ สับปะรด และมะม่วงนั้นอุดมไปด้วยวิตามินซีและสามารถช่วยให้คุณดูดซึมธาตุเหล็กจากอาหารได้ โดยเฉพาะอย่างยิ่งจากผักใบเขียว พืชตระกูลถั่ว หรือผลิตภัณฑ์จากธัญพืช ส้มและเกรปฟรุตเป็นแหล่งวิตามินซีที่ดีเยี่ยม ไม่ว่าจะทั้งผลหรือเป็นน้ำผลไม้คั้นสดก็มีประโยชน์ในการเพิ่มการดูดซึมธาตุเหล็ก พริกหยวก บร็อคโคลี่ กะหล่ำปม กะหล่ำปลี มันเทศ กะหล่ำดอก และผักคะน้านั้นมีวิตามินซีและรวมเข้ากับผักอื่นๆ ที่อุดมด้วยธาตุเหล็กได้ง่าย
คุยกับผู้เชี่ยวชาญด้านสุขภาพเกี่ยวกับอาหารเสริมธาตุเหล็ก. เข้ารับการทดสอบเพื่อหาภาวะขาดธาตุเหล็ก. ลองพิจารณาตัวเลือกอาหารเสริมธาตุเหล็กที่สามารถหาซื้อได้ตามร้านขายยาทั่วไป. กินเนื้อสัตว์และอาหารทะเลเพื่อให้ได้รับธาตุเหล็ก. กินพืชตระกูลถั่วเพื่อให้ได้ธาตุเหล็ก. กินผลิตภัณฑ์ธัญพืชที่เสริมคุณค่าอาหาร. กินผักใบเขียว. กินถั่วและเมล็ดพืช. กินผลไม้เมืองร้อนกับผักที่อุดมด้วยธาตุเหล็ก. ผสมพืชที่อุดมด้วยธาตุเหล็กเข้ากับพืชสกุลส้ม. กินผักมากขึ้น.
https://www.wikihow.com/Increase-Iron-Absorption https://www.wikihow.com/Increase-Iron-Absorption
Taking Iron Supplements Eating the Right Foods